Preĝejo Sankta Nikolao (Nordhausen)

**Preĝejo Sankta Nikolao** (germane: *St.-Nikolai-Kirche* aŭ  *Marktkirche*) estis protestantisma kirko troviĝante tuj norde de la Malnova urbodomo de Nordhausen, Germanujo. Ĝin detruis la bombado de la Aliancanoj en aprilo 1945: ĝiajn ruinojn kaj turerojn oni forigis en 1956. 

La unua mencio estis en 1220; la uesta ero datas de la malfrua romaniko, la longa navo el 1490. La kirko staris ĉe la suda parto de la strateto *In den Krämern*. La kirkan korton, sur kiuj troviĝis budoj vendaj, fermiĝis en 1545. De tiam okazis entombigoj sur la tombejo *Spendekirchhof*. Havis ĉi kirko du plumbe kovritajn uestajn turojn. Unu el ili nomiĝis *Hausmannstrum* laŭ la tie loĝanta gvatisto. Detruitaj estis pro incendio en 1612 la gotikaj spajroj kiuj estis anstataŭigitaj per du sveltaj spajroj kun lanternoj. Fajrego cent jarojn pli malfrue (1710) redamaĝis la tuton. Pro ke la turoj jam ne rekonstruiĝis, oni pendigis la sonorilojn inter la urbodomo kaj la kirko. Fine, en 1823 oni enmetis ilin en la supran etaĝon de la uesta gablo. En junio 1918 arkitekto German Bestelmeyer proponis turan novkonstruon. Lutera statuo estis translokita disde la placo *Lutherplatz* tien ĉi en 1936. En februaro 1943 ĝi estis fandita por armilfardo. Dum la atakoj bombflugmaŝinaj de 1945 multaj personoj serĉintaj protekton mortis. Post forigo de la ruinoj en 1956, estis kreita parkumejo.

Arkeologoj esploradis surloke inter aŭgusto 2008 kaj 2011. Dume de muroj nur fundamentaj fosoj troviĝis, amastombejo furoris, kaj ankaŭ kelero kaj tomboslaboj el la 16-a jarcento. Meze de la 2011-a jaro ekis tiea konstruo de multfunkcia porburĝa domo kaj parkdomo kies inaŭguro sukcesis en aŭgusto 2014. La altaran krucon rericevis la nordhausen-anoj en aprilo 2015, savitan en 1945 fare de lia pastra moŝto Warenberg. Ĝi gastis nun en la sakristio de la Blazio-kirko ĝis rabo en aprilo 2016 

La kirko hala, sen transepto, havis horizontalan projekciaĵon de 30 x 20,5 meroj. La sakristio, iama Nikolao-kapelo, troviĝis norde la ĥorejo. Antaŭula sakristio servis poste kiel deponejo de la trezoro de mezepokaj liturgiaĵojn. Ĉe la orienta parto de tiu ĉi ĉambro oni muntis memortabulojn por Hans Rosenthal, soldato falinta dum la Unua Mondmilito. La altaron de 1646, el alabastro, kreis Johann Duck. Ĝi havis kolonan ĉirkaŭon kun renesanca-baoka gablosupraĵo. La predelo montris la sangoŝvitantan Kriston reliefe; la meza ujo montris la lastan vesperamamanĝon kaj supre de ĉio estis bildigita la venkinta Savanto. La predikejo ĉe la maldestra flanko de al altarejo estis verko renesanca kun belaj ornamaĵoj. Baptujo sur okangula bretaro datis de 1588. La orgeno estis de 1726, kun bela orgenfasado. Menciindas ankaŭ diversaj epitafoj de elstaruloj. De 1522 la urbo adheris al la kredo luteranisma. 

## Literaturo 
* Julius Schmidt: *Beschreibende Darstellung der älteren Bau- und Kunstdenkmäler der Stadt Nordhausen,* Halle 1887, p. 125-137
* August Stolberg, Friedrich Stolberg: "Die Bau- und Kunstdenkmäler der Stadt Nordhausen", ĉe: *Das tausendjährige Nordhausen.* volumo II, Nordhausen 1927, p. 539–544.
* Robert Treutler: *Kirchen in Nordhausen (Buch)|Kirchen in Nordhausen,* Neukirchner, Nordhausen 1997, p. 125-137

## Eksteraj ligiloj 
* "Funde in der Marktkirche (PDF; pri la elfositaĵoj)
* "Ein Forum für Nordhausen" - ĉe: NZZ
* aspekto kirka de ĉ. 1890

## Notoj 
Nordhausen